
Bakgrunnen for forslaget er at det stadig er nye krav til idrettslagene, nye rutiner for rapporteringer til ulike tilskuddsordninger og ny lovnorm er innført. Alle endringene som gjøres fra sentrale hold gjør at idrettslagene må bli mer profesjonelle.
Vestli IL mottar i dag tilskudd til aktivitetsordninger hvor det kreves at regnskapet skal revideres og underskrives av registrert revisor.

Vestli IL har allerede engasjert en profesjonell regnskapsfører. Det virker lite hensiktsmessig at en valgt revisor (uten krav til formell regnskapsutdannelse) skal gjennomgå regnskapet ført av profesjonell.
Vestli IL har innført, og skal innføre, klarere retningslinjer for den enkelte kasserer i avdelingene. Vår regnskapsfører er aktiv i implementeringen av dette.

Hovedstyret vil med dette foreslå at Vestli IL engasjerer registrert revisor.
Hovedstyret og regnskapsfører har innhentet to tilbud fra to ulike revisorfirma.
Spesifikke detaljer om de ulike tilbudene blir fremlagt på årsmøtet, etter at dette forslaget er stemt over.

HS 07.04.2015
